b'\n_START_ARTICLE_\nMaybe This Time\n_START_PARAGRAPH_\n\xc2\xabMaybe This Time\xc2\xbb er en amerikansk sang, skrevet av John Kander (melodi) og Fred Ebb (tekst). Den var med i filmen Cabaret (1972)_NEWLINE_Sally Bowles (spilt av Liza Minnelli) fremf\xc3\xb8rte sangen p\xc3\xa5 kabareten i The Kit Kat Klub, men den ble ikke skrevet til filmen. Kander og Ebb hadde skrevet sangen noen \xc3\xa5r tidligere til en musikal, Golden Gate, som aldri ble oppsatt. Det gjorde den ukvalifisert til en Oscar-nominasjon._NEWLINE_Minnelli spilte ogs\xc3\xa5 inn sangen p\xc3\xa5 plate. Den ble blant annet utgitt p\xc3\xa5 singlen MCA D-1498 i 1972. A-siden var \xc2\xabCabaret\xc2\xbb.\n_START_SECTION_\nNorsk versjon\n_START_PARAGRAPH_\nFinn Ludt har skrevet en norsk tekst. Den norske tittelen er \xc2\xabMin tur\xc2\xbb.'